CELEX: 62017TN0488
Language: et
Date: 2017-08-03 00:00:00
Title: Kohtuasi T-488/17: 3. augustil 2017 esitatud hagi – Ghost – Corporate Management versus EUIPO (Dry Zone)

18.9.2017   
            
            
               ET
            
            
               Euroopa Liidu Teataja
            
            
               C 309/40
            
         3. augustil 2017 esitatud hagi – Ghost – Corporate Management versus EUIPO (Dry Zone)
   (Kohtuasi T-488/17)
   (2017/C 309/53)
   Kohtumenetluse keel: portugali
   
      Pooled
   
   
      Hageja: Ghost – Corporate Management, S.A. (Lissabon, Portugal) (esindaja: advokaat S. de Barros Araújo)
   
      Kostja: Euroopa Liidu Intellektuaalomandi Amet (EUIPO)
   
      Andmed EUIPO menetluse kohta
   
   
      Vaidlusalune kaubamärk: ELi sõnamärk „Dry zone“ – registreerimistaotlus nr 15498322
   
      Vaidlustatud otsus: EUIPO teise apellatsioonikoja 5. juuni 2017. aasta otsus asjas R 0683/2017-2
   
      Nõuded
   
   Hageja palub Üldkohtul:
   
               —
            
            
               rahuldada käesolev hagi ning sellest tulenevalt tühistada täielikult teise apellatsioonikoja 5. juuni 2017. aasta otsus ja seega asendada vaidlustatud otsus uue otsusega, milles tuvastatakse, et kaebus asjas nr R 683/2017-2, mis puudutab ELi kaubamärki nr 015498322 Dry Zone, on esitatud tähtaja jooksul, ning jätkata seejärel menetlust;
            
         
               —
            
            
               mõista kohtukulud välja EUIPO-lt.
            
         
      Väited
   
   
               —
            
            
               Esimene väide: rikutud on nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (ELT 2009, L 78, lk 1) artiklit 60 ja komisjoni 13. detsembri 1995. aasta määruse (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT 1995, L 303, lk 1; ELT eriväljaanne 17/01, lk 189) (muudetud Euroopa Parlamendi ja nõukogu 16. detsembri 2015. aasta määrusega (EL) nr 2015/2424, millega muudetakse määrust nr 207/2009 ja määrust nr 2868/95 ning tunnistatakse kehtetuks komisjoni määrus (EÜ) nr 2869/95 siseturu harmoneerimisametile makstavate lõivude kohta (ELT 2015, L 341, lk 21), eeskirja 72 lõiget 1.
            
         
               —
            
            
               Teine väide: järgitud ei ole hageja menetluslikke tagatisi, kuna ei ole analüüsitud, kas esineb asjaolusid, mis on hageja tahtest sõltumatud või mille näol on tegemist vääramatu jõuga, mistõttu on rikutud proportsionaalsuse põhimõtet.
            
         
               —
            
            
               Kolmas väide: rikutud on õiguspärase ootuse kaitse põhimõtet ja õiguskindluse põhimõtet.